บาทเปิด 32.90 บาทต่อดอลลาร์ แข็งค่า
เงินบาทเปิดตลาด 32.90 บาทต่อดอลลาร์ แข็งค่าตามภูมิภาค หลังดอลล์อ่อนขานรับประธานเฟดส่งสัญญาณชะลอขึ้นดอกเบี้ย
29 พ.ย. 2561

เงินบาทเปิดตลาด 32.90 บาทต่อดอลลาร์ แข็งค่าตามภูมิภาค หลังดอลล์อ่อนขานรับประธานเฟดส่งสัญญาณชะลอขึ้นดอกเบี้ย
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.90 บาท/ดอลลาร์ แข็งค่าจากปิดตลาดเย็นวานนี้ที่ระดับ 33.00/02 บาท/ดอลลาร์ เนื่องจากมีแรงเทขายดอลลาร์ออกมาหลังนายเจอโรม พาวเวล ประธานธนาคารกลางสหรัฐ(เฟด) ออกมาส่งสัญญาณชะลอการปรับขึ้นอัตราดอกเบี้ยในปีหน้า
"บาทแข็งค่าตามภูมิภาครับข่าวเฟดชะลอการปรับขึ้นดอกเบี้ยในปีหน้าที่ส่งผลให้มีแรงเทขายดอลลาร์ออกมา" นักบริหารเงิน กล่าว
ปัจจัยที่มีผลต่อค่าเงินในวันนี้น่าจะเป็นการย่อยข่าวเรื่องประธานเฟดไปก่อน หลังจากนั้นในช่วงสุดสัปดาห์ตลาดคงกลับมาจับตาการหารือนอกรอบระหว่าง 2 ผู้นำ คือสหรัฐฯ และจีนในช่วงการประชุม G20
นักบริหารเงินคาดวันนี้เงินบาทจะเคลื่อนไหวในกรอบ 32.85 - 32.95 บาท/ดอลลาร์